«Vessela Kristensen har i en årrekke forsket på genetikk og brystkreft gjennom utvikling av avanserte modeller for analyser av store mengder data», heter det i pressemeldingen fra kongehuset om bakgrunnen for utdelingen. Der slås det fast at Kristensen gjennom sitt virke har bidratt til å finne bedre og mer effektive måter å diagnostisere og behandle brystkreft på.